**FADDERORDNING**

for

N.K.S. Veiledningssenter for pårørende til noen som har utfordringer med rus, psykisk sykdom, eller er etterlatt etter rusrelatert dødsfall/overdose.

N.K.S. har i mer enn 125 år vært en viktig aktør i byggingen av velferdssamfunnet. Sanitetskvinnene viser **engasjement, entusiasme og et** betydelig mot når de oppretter prosjekter for etablering av nye virksomheter i et marked med stadig større krav til profesjonalisering og kvalitetssikring. Det å være sporhund og pionerer er krevende også økonomisk. Når Sanitetskvinnene ser et behov som ikke er dekket av det offentlig er det ofte også slik at det ikke faller naturlig inn i de offentlige budsjetter. Veiledningssentrene for pårørende er en slik oppgave. Tilbudet som Veiledningssentrene gir, er et supplement til de tjenestene helseforetakene og kommunene yter. Behovet for disse tjenestene er stort, noe konsultasjonstallene ved de fire sentrene viser. Til alle tider har det også vært naturlig at Sanitetskvinnene over hele landet bidrar økonomisk til driften av tiltak som ellers ikke har mulighet for å få driftsavtaler med det offentlige.

Det er flere måter å gjøre dette på, for eksempel kan man dedikere en årlig utlodning til veiledningssenteret i sin region, man kan gi gaver eller bidra gjennom:

**FADDERORDNING** for N.K.S. Veiledningssenter for pårørende til noen som har utfordringer med rus og eller psykisk sykdom.

Driften av N.K.S. sine fire ***Veiledningssenter for pårørende*** baserer seg på økonomiske tilskudd fra Helsedirektoratet som alene ikke er tilstrekkelig til å drive sentrene. Regionleder for hvert senter må derfor søke om økonomiske gaver og tilskudd hvert år, noe som gjør økonomien lite forutsigbar. Dermed er det også vanskelig å planlegge utvidelse av tilbudene og ansette flere veiledere.

***Med et fast årlig tilskudd over en tre-års periode eller lenger, kan din forening bidra til større økonomisk forutsigbarhet for senteret i din landsdel. Dere velger selv hvilke beløp dere vil tegne dere for. Pengene går uavkortet til drift av det veiledningssenter dere er fadder for.***

**Fadderavtale**

(navn) ……………………………………………… sanitetsforening tegner seg som

FADDER for N.K.S. Veiledningssenter i ………… – Norge.

Bidraget på kr …………………………. gis i tre år med oppstart i 20 ……

dato …………………… sign. ………………………………

Foreningens adresse: Foreningens fakturaadresse (e-post):

***For de som inngår fadderavtale, er det ønskelig at Veiledningssenteret sender faktura. Gi beskjed hvis dere ikke ønsker faktura. Det er sekretariatet som fakturerer fadderbidraget.***